Publication: Magyar Közlöny
Issue: MK-2010-161 (Year: 2010, Number: 161)
Era: contemporary
Section: valamint a Kormány tagjai és az államtitkárok jogállásáról szóló 2010. évi XLIII. törvény szabályaira – a következõ határozatot hozza:
Paragraph Index: 89

5. A Honvéd Vezérkar fõnöke vezeti a Honvéd Vezérkart és a Magyar Honvédség hadrendjébe tartozó katonai szervezeteket, szolgálati elöljárója (hivatali felettese) azok személyi állományának. Felelõs az alárendelt szervezetek – jogszabályok, az állami irányítás egyéb jogi eszközei és a belsõ rendelkezések elõírásai szerinti, a szakirányítás keretén belül meghozott döntéseknek megfelelõ – vezetéséért, gyakorolja a részére jogszabályban meghatározott munkáltatói jogokat. A Honvéd Vezérkar fõnöke a honvédelmi miniszter legfõbb katonai tanácsadója, a minisztériumon belül a jelen határozatban meghatározottak figyelembevételével a közigazgatási államtitkárral, helyettesét a helyettes államtitkárral azonos, a HM SZMSZ-ben meghatározott egyeztetési jogok illetik meg. A Honvéd Vezérkar fõnöke feladatait helyettese közremûködésével látja el. A Honvéd Vezérkar fõnökét helyettese teljes hatáskörrel helyettesíti. A Honvéd Vezérkar fõnöke helyettese szolgálati elöljárója a Honvéd Vezérkar fõnökének alárendelt szervek és szervezetek személyi állományának.

Source: https://magyarkozlony.hu/hivatalos-lapok/aa8d03493e00e494292a3b9051d1b22f9bf42487/dokumentumok/fd6a9d1a1723e9f576905cfea2741d587c295495/letoltes